stanford-oval/wikipedia huggingface dataset:
עונת 2005/2006 בליגת העל בכדורגל

| --- | --- |

 תקופת התחרות:  26 באוגוסט 2005 – 14 במאי 2006 (262 ימים)
 מספר משתתפות:  12
 הזוכה:  מכבי חיפה
 מספר משחקים:  198
 מספר שערים:  482 (2.43 בממוצע למשחק)
 מלך השערים:  ישראל שי הולצמן (18 שערים)
 השחקן המצטיין:  ברזיל גוסטבו בוקולי
 → 2004/20052006/2007 ←
עונת 2005/2006 בליגת העל הייתה העונה השביעית של ליגת העל כליגת הכדורגל הבכירה בישראל.
על ניצחון במשחק הוענקו שלוש נקודות ונקודה בודדת הוענקה על תיקו. הליגה כללה 12 קבוצות ששיחקו ביניהן במשך 3 סיבובים בני 11 משחקים כל אחד - 33 מחזורים בסה"כ. העולות החדשות שהצטרפו לליגת העל לקראת עונה זו היו הפועל כפר סבא ומכבי נתניה. העונה החלה ב-26 באוגוסט 2005 והסתיימה ב-14 במאי 2006. העונה הסדירה הסתיימה בזכייתה של מכבי חיפה באליפות בפעם השלישית ברציפות, בהפרש של 16 נקודות מסגניתה. כמו כן השוותה חיפה את שיאה של מכבי תל אביב מעונת 1993/1994 כאשר רשמה סיבוב ראשון מושלם עם 11 ניצחונות ב-11 משחקים. מלך השערים של העונה היה שי הולצמן (מ.ס. אשדוד) עם 18 שערים. לכדורגלן העונה בישראל נבחר גוסטבו בוקולי, קשרה הימני של מכבי חיפה, שכבש 12 שערים ובישל 9.
בסיום העונה הפועל נצרת עילית ובני סכנין ירדו ליגה. הקבוצות שעלו מהליגה הלאומית לליגת העל בתום העונה היו מכבי הרצליה והכח עמידר רמת גן.
טבלת הליגה

| מיקום | קבוצה | משחקים | ניצחונות | תיקו | הפסדים | שערי זכות | שערי חובה | הפרש שערים | נקודות | הערות |
| --- | --- | --- | --- | --- | --- | --- | --- | --- | --- | --- |
| 1 | מכבי חיפה | 33 | 23 | 6 | 4 | 65 | 25 | 40 | 75 | העפילה לשלב מוקדמות ליגת האלופות |
| 2 | הפועל תל אביב | 33 | 16 | 11 | 6 | 51 | 25 | 26 | 59 | העפילה לשלב מוקדמות גביע אופ"א |
| 3 | בית"ר ירושלים | 33 | 17 | 7 | 9 | 51 | 33 | 18 | 58 | העפילה לשלב מוקדמות גביע אופ"א |
| 4 | בני יהודה תל אביב | 33 | 14 | 7 | 12 | 37 | 41 | 4- | 49 | העפילה לשלב מוקדמות גביע אופ"א |
| 5 | מכבי פתח תקווה | 33 | 12 | 8 | 13 | 37 | 38 | 1- | 44 | העפילה לגביע האינטרטוטו |
| 6 | מכבי תל אביב | 33 | 11 | 11 | 11 | 35 | 37 | 2- | 44 |  |
| 7 | מכבי נתניה | 33 | 11 | 8 | 14 | 40 | 45 | 5- | 41 |  |
| 8 | מועדון ספורט אשדוד | 33 | 9 | 12 | 12 | 46 | 47 | 1- | 39 |  |
| 9 | הפועל פתח תקווה | 33 | 9 | 10 | 14 | 38 | 50 | 12- | 37 |  |
| 10 | הפועל כפר סבא | 33 | 8 | 10 | 15 | 30 | 41 | 11- | 34 |  |
| 11 | הפועל נצרת עילית | 33 | 8 | 10 | 15 | 25 | 47 | 22- | 34 | ירדו ליגה  |
| 12 | בני סכנין | 33 | 5 | 10 | 18 | 28 | 54 | 26- | 25 | ירדו ליגה  |
↑  הקבוצה זכתה בגביע המדינה
מלך השערים

| מקום | שם | קבוצה | שערים |
| --- | --- | --- | --- |
| 1 | שי הולצמן | מ.ס. אשדוד | 18 |
| 2 | ארגנטינה רוברטו קולאוטי | מכבי חיפה | 13 |
| 3 | ליאור אסולין | בית"ר ירושלים | 12 |
| 3 | ברזיל גוסטבו בוקולי | מכבי חיפה | 12 |
| 5 | יוסי שבחון | הפועל פתח תקווה | 11 |
| 5 | טוטו תמוז | הפועל פתח תקווה | 11 |
| 7 | עומר גולן | מכבי פתח תקווה | 10 |
| 7 | הרפובליקה הדמוקרטית של קונגו פפי קימוטו | מכבי נתניה | 10 |
| 7 | אבי נמני | מכבי תל אביב | 10 |
מלך הבישולים

| מקום | שם | קבוצה | בישולים |
| --- | --- | --- | --- |
| 1 | דוד רביבו | מ.ס. אשדוד | 12 |
| 2 | ברזיל גוסטבו בוקולי | מכבי חיפה | 9 |
| 2 | הרפובליקה הדמוקרטית של קונגו אלן מסודי | מכבי נתניה | 9 |
| 2 | טל בנין | מכבי נתניה | 9 |
| 2 | אליניב ברדה | הפועל תל אביב | 9 |
סרגיי למשב

| --- | --- |

 לידה:  27 ביוני 1902 (יוליאני) Knyazevo, רוסיה 
 פטירה:  26 ביוני 1977 (בגיל 74) מוסקבה, ברה"מ 
 מקום קבורה:  בית הקברות נובודוויצ'יה 
 מוקד פעילות:  האימפריה הרוסית, ברית המועצות 
 תקופת הפעילות:  מ-1926 
 מקום לימודים:  הקונסרבטוריון של מוסקבה 
 סוגה:  אופרה 
 סוג קול:  טנור, טנור די גרציה 
 שפה מועדפת:  רוסית 
 בן או בת זוג:  Irina Maslennikova (1943–1950) 
 צאצאים:  Mariya Lemesheva 
 פרסים והוקרה:  פרס סטלין, דרגה 2 (1941)  אמן מצטיין של רוסיה הסובייטית (1937)  עיטור לנין (10 ביולי 1972)  אמן העם של ברית המועצות (1950)  עיטור לנין (27 במאי 1951)  עיטור אות הכבוד (2 ביוני 1937)  עיטור לנין (25 במאי 1976) 
 פרופיל ב-IMDb
 
סרגיי למשב (ברוסית: Сергей Яковлевич Лемешев; ‏10 ביולי 1902 – 26 ביוני 1977) היה זמר אופרה סובייטי. הוא זכה בפרס סטלין (1941) והוענק לו התואר האמן העממי של ברית המועצות (1950).
חייו

סרגיי למשב נולד בכפר קטן במחוז טבר. לאחר סיום בית הספר נשלח לסנקט פטרבורג ללמוד סנדלרות. לאחר מהפכת אוקטובר חזר לטבר. למשב התחיל לשיר במקהלה של חובבים.
בשנת 1921 הוא התחיל ללמוד בקונסרבטוריון של מוסקבה. כבר במהלך הלימודים התחיל לשיר אריה של לנסקי באופרה יגבני אונייגין. זו הייתה האריה הידוע שלו והוא שר אותה מעל 500 פעמים. לאחר סיום הלימודים הוא שר באופרות של יקטרינבורג, טיפליס ועוד. בשנת 1932 למשב הוזמן לתיאטרון בולשוי. תוך זמן קצר הוא התקדם לטנור הראשי והיה בין הזמרים המובילים עד לשנת 1956.
בשנת 1939 הוא הצטלם בסרט מוזיקלי "הסיפור המוזיקלי" על נהג מונית שהפך לזמר אופרה.
במהלך מלחמת העולם השנייה למשב חלה אך השתקם. בשנת 1947 למשב הופיע באופרה של ברלין.
בשנת 1951 הוא התחיל לביים אופרות וללמד בקונסרבטוריון של מוסקבה.
בשנת 1968 למשב פרסם ספר אוטוביוגרפי. הוא נפטר במוסקבה ונטמן בבית העלמין נובודוויצ'יה.
למשב היה נשוי 6 פעמים, עם אשתו האחרונה חי 27 שנים.
רפרטואר

על פי הרוב למשב היה שר אופרות רוסיות אך גם לא מעט צרפתיות וקצת איטלקיות וגרמניות. כמעט את כל האריות הוא ביצע ברוסית. להלן רשימה חלקית:
יבגני אונייגין, יגבני אונייגין של פיוטר איליץ' צ'ייקובסקי
רודולפו, לה בוהם של ג'אקומו פוצ'יני
דוכס, ריגולטו של ג'וזפה ורדי
רומיאו, רומיאו ויוליה של שארל גונו
פאוסט, פאוסט של שארל גונו
אלמהביבה, הספר מסביליה של ג'ואקינו רוסיני
לבקו, לייל מאי של ניקולאי רימסקי-קורסקוב
אלפרדו לה טרוויאטה של ג'וזפה ורדי
ולדימיר, הנסיך איגור של ניקולאי בורודין
לוהנגרין, לוהנגרין של ריכארד ואגנר
סנט-אמיליון

סנט-אמיליון (בצרפתית: Saint-Émilion) היא עיירה קטנה ליד בורדו שבצרפת. העיירה ידועה בשל מחוז ייצור היין בעל אותו שם שמקיף אותה. היא חלק מאתר מורשת עולמית בשם "אזור השיפוט של סנט-אמיליון", שהוכרז על ידי אונסק"ו ב-1999, בזכות העבר שלה ותעשיית היין שלה. נכון לשנת 2006 מנתה אוכלוסיית העיירה כ-2,100 תושבים.
מנהל

מבחינה מנהלתית, סנט-אמיליון היא קומונה של מחוז ז'ירונד שבחבל אקיטן החדשה, באזור אוקיטניה, צרפת.
היסטוריה

ההיסטוריה של סנט-אמיליון מתחילה עוד בזמנים פרהיסטוריים והיא אתר מורשת עולמית עם אדריכלות רומנסקית מרתקת ברחובותיה הצרים והמשופעים.
הרומים שתלו בה גפנים עוד במאה ה-2 לספירה. במאה ה-4 המשורר הלטיני אוסוניוס הילל את פירותיהם המשובחים של גפני האזור.
העיירה נקראה על שם הנזיר אמיליון, מוודה נודד, שהתיישב במבדד שסותת בסלע במאה ה-8. הנזיר שבא אחריו, היה זה שהחל את ייצור היין המסחרי באזור.
גאוגרפיה

סנט-אמיליון ממוקמת 35 ק"מ צפון-מזרחית לבורדו, בין ליבורן לקסטיליון-לה-באטיי, בגובה ממוצע של 23 מטר מעל פני הים.
אתרים

כנסייה רומנסקית.
כנסייה מונוליתית, שנחצבה מצוק העשוי אבן גיר ועליה נבנה צריח מחודד גותי.
יין

סנט-אמיליון היא אחת מ-4 אזורי היין האדום הראשיים של בורדו (האחרים הם מדוק, גראב ופומרול). אותם סוגי ענבים מעורבבים במינונים ויחסים שונים, כאשר מרלו וקברנה פרנק שולטים ובעוד שמשתמשים רק בכמויות קטנות יחסית של קברנה סוביניון. המחוז קטן בהרבה ממדוק ומשתתף במחוז היין של פומרול.
כמו במדוק, הייננים פיתחו מערכת של דירוג הגפנים. בעוד שהסיווג של מדוק נעשה ב-1855, הסיווג בסנט-אמיליון נעשה לראשונה רק ב-1878. השימוש במילה "לראשונה" חשוב, שכן לא כמו הסיווג של מדוק שמעולם לא שונה (למעט הקידום של שאטו מוטון רוטשילד מגידול שני לגידול ראשון במחלקת גראנד קרו Grand Cru Classe), הסיווג של סנט-אמיליון עובר בחינה מחודשת כל 10 שנים.
שאטו אוזון ושאטו שבאל בלאן הם 2 היינות שמסווגים כרגע (נכון ל-2007) כ-Premiers grands crus classes A. ישנם עוד 13 יינות ממחלקה שנייה ו-47 מחלקות נוספות. לסיווג מלא ראו: en:Classification of Saint-Emilion wine.
ראו גם

יין בורדו
יין צרפתי
תוכנית בורדו
מחוזות היין של בורדו
עונג אפרון

| --- | --- |

 לידה:  7 בדצמבר 1992 (בן 31) זכרון יעקב, ישראל ישראל
 תקופת הפעילות:  מ-2011
 עיסוק:  שחקן, מפיק מוזיקלי
 פרופיל ב-IMDb
עונג אפרון (נולד ב-7 בדצמבר 1992) הוא שחקן ישראלי.
ביוגרפיה

אפרון נולד וגדל בזכרון יעקב בבית דתי, ובהתבגרותו יצא בשאלה.
בנה של המשוררת חמוטל בן זאב, נכדו של השחקן מרדכי בן זאב, אחיינם של שדרן הרדיו דורי בן זאב והשחקן ערן בן זאב.
פילמוגרפיה > טלוויזיה

| שנה | פרויקט | תפקיד | הערות |
| --- | --- | --- | --- |
| 2011 | 2.3 בשבוע | מיכאל |  |
| 2012 | יומני החופש הגדול | איתי ניסים | שודרה בערוץ דיסני ב-yes |
| 2014 | מועדון החנונים | דני |  |
| 2016–2021 | נעלמים | אלון קליין | שודרה בערוץ ניקלודיאון |
| 2020 | בלקספייס | עומר רוקח | שודרה ברשת 13; עונה ראשונה |
| 2022 | שנות הירח | רן |  |
פילמוגרפיה > בקולנוע

| שנה | פרויקט | תפקיד | הערות |
| --- | --- | --- | --- |
| 2013 | בננות | דדי |  |
| 2013 | ערבים רוקדים | שי |  |
| 2016 | מעבר להרים ולגבעות | אלישע |  |
פילמוגרפיה > כמפיק מוזיקלי

בנוסף לעבודות המשחק, הפיק עפרון גם את הווידאו קליפים הבין לאומיים של הזמר דניס לויד Never Go Back ו-GFY.
הערות שוליים

↑  משחק החיים | גפן מגזין המושבות, באתר gfn.co.il
↑  עונג אפרון, במיזם "אישים" לתיעוד היצירה הישראלית
סרדין דרום-אמריקאי

| סרדין דרום-אמריקאי |
| --- | --- |

מצב שימור
 conservation status: least concern ללא חשש (LC)‏
מיון מדעי
ממלכה:: בעלי חיים
מערכה:: מיתרניים
על־מחלקה:: מקריני סנפיר
מחלקה:: מקריני סנפיר
סדרה:: סרדינאים
משפחה:: סרדיניים
סוג:: סרדין דרום-אמריקאי
מין:: סרדין דרום-אמריקאי
שם מדעי
 Sardinops sagax ‏ג'ניס, 1842

סרדין דרום-אמריקאי המכונה גם סרדין אוסטרלי וסרדין דרום-אפריקני (שם מדעי: Sardinops sagax) הוא מין דג יחידי בסוגו ממשפחת הסרדיניים המצוי בחופים שונים בחצי הכדור הדרומי, ובעיקר בדרום אמריקה הדרומית, חופי דרום אפריקה וחופי אוסטרליה ומצוי בכל האוקיינוסים.
זהו דג המגיע לאורך 40 ס"מ וצבעו כסוף עם גב ירקרק והפנים לעיתים צהובות. לדגים אלה פיות גדולים איתם הם מסננים נחילי פלנקטון שהם עוברים דרכם.
נחילי הסרדינים נודדים בבליונים עצומים בעיקר סביב חופי דרום אפריקה - תופעה המכונה מרוץ הסרדינים (אנ'), בה נחילי פלנקטון המובאים על ידי הזרמים נפגשים בין 2 זרמי אוקיינוסים המתנפצים אל החוף ויוצרים אזור מלא בחומרי תזונה, מהם הפלנקטון עולה והסרדינים נודדים לכיוון החוף כדי להיזון מהם. בתורם הם מושכים מאות מיני טורפים - דולפינים, אריות ים וכרישים, טונות ועופות ים שונות ואפילו לווייתן בריד נמשך לעברם. הזלילה נמשכת בין מאי ליולי עד שחומרי התזונה נגמרים והפלנקטון שוקע. הסרדינים חסרי הגנה כמעט מול טורפיהם למעט כמויותיהם אך יכולים להסתובב בצורת כדור המבלבלת חלק מהטורפים. צבעם יכול להסוות אותם בתוך הלהקה ולתעתע במראם האמיתי.
הדגים הם גם דגי מאכל חשובים לספינות דיג בדרום אפריקה, אמריקה הדרומית ואוסטרליה.
סרדינים מוחזקים בארגזים.
הערות שוליים

↑  סרדין דרום-אמריקאי באתר הרשימה האדומה של IUCN
| --- | --- |
בקרת זהויות :  NLI: 987007539979705171  LCCN: sh2004001007
עונות

| --- | --- |

 סינגל בביצוע אביב גפן והתעויוט
 מתוך האלבום המכתב
 יצא לאור:  1996
 פורמט:  CD
 שפה:  עברית
 אורך:  3:55
 חברת תקליטים:  NMC 
 כתיבה:  אביב גפן
 לחן:  אביב גפן
 עיבוד:  אביב גפן, משה לוי והתעויוט
 
"עונות" הוא סינגל שהוקלט על ידי הזמר-יוצר הישראלי אביב גפן ולהקת התעויוט. השיר יצא לאור בשנת 1996 על ידי חברת התקליטים NMC, כסינגל מתוך אלבומו החמישי של גפן, "המכתב". השיר נכתב והולחן על ידי גפן, ועובד על ידי גפן, משה לוי וחברי התעויוט.
רקע ותוכן

אופיו המוזיקלי של השיר "עונות" הוא קצבי ושמח יחסית, כאשר אחד הכלים המרכזיים שמשמשים בו הוא חמת חלילים סקוטית. לקראת סוף השיר אף מתנגן בחמת חלילים קטע מהשיר הסקוטי-פטריוטי "Scotland The Brave", שהיה מועמד להיבחר כהמנון הלאומי של סקוטלנד.
אך עם זאת, תוכן השיר דווקא עוסק באהבה נכזבת: השיר מתאר את סיפור האהבה של אביו של גפן, המשורר יהונתן גפן, ואמו, המפיקה נורית גפן. כל בית בשיר מתייחס בנפרד לכל עונה מארבע עונות השנה, לפי הסדר, ומספר מנקודת מבט של כל תקופה במהלך השנה על היחסים ביניהם: החורף עם ההתחלה הפשוטה והאהבה, האביב עם הלידה של בנם (אביב גפן), שעל פי השיר סימל "תקופת ביניים", הקיץ שמביא איתו התרחקות, פרידה ובדידות, ולבסוף הסתיו, שעם הגעתו חוזר גפן בבקשת סליחה. השיר נחתם במשפט "כמו הטבע, גם ללב ארבע עונות".
בתוכנית האירוח המוזיקלית "חי בגימל מהיכל התרבות – שלומי שבן מארח" של כאן גימל, סיפר גפן כי השיר "עונות" מבוסס על שיר שכתב כשהיה בן שבע, כשהוריו נפרדו.
הצלחה מסחרית

השיר הפך במהרה ללהיט גדול, והיה לשיר המצליח ביותר באלבום. כמו כן, השיר נכנס למצעד הפזמונים השבועי של רשת ג' ב-5 במאי 1996, ושהה שם במשך 12 שבועות, עד 4 באוגוסט 1996. בשיאו הגיע לראש המצעד, שם שהה במשך שלושה שבועות רצופים (החל מ-26 במאי). בנוסף, השיר דורג במקום השלישי במצעד השנתי של התחנה לשנת תשנ"ו (1996).
משתתפים

רשימת המשתתפים בשיר:
אביב גפן – גיטרה חשמלית, גיטרה אקוסטית, קולות
שלומי צידקי –בס
ערן מיטלמן – בס
עודד שחר – תופים, טמבורין
משה לוי – פסנתר, אקורדיון
נגן אורח – חמת חלילים סקוטית
אורי מילס – חמת חלילים אירית
מיקומי שיא

|   ‏‏‏  מצעדים שבועיים (1996)> מדינה |   ‏‏‏  מצעדים שבועיים (1996)> מצעד |   ‏‏‏  מצעדים שבועיים (1996)> מיקום שיא |   ‏‏‏  מצעדים שבועיים (1996)>  |
| --- | --- | --- | --- |
|  ישראל | מדיה פורסט ישראל | - |  |
|  ישראל | רשת ג' | 1 |  |
|   ‏‏‏  מצעדים שנתיים (1996)> מדינה |   ‏‏‏  מצעדים שנתיים (1996)> מצעד |   ‏‏‏  מצעדים שנתיים (1996)> מיקום שיא |   ‏‏‏  מצעדים שנתיים (1996)>  |
| --- | --- | --- | --- |
|  ישראל | מדיה פורסט ישראל | - |  |
|  ישראל | מצעד הפזמונים העברי השנתי של רשת ג' | 3 |  |
הערות שוליים

↑  מוזיקה - מכל הלב: על מי הזמרים כתבו את השירים הנוסטלגים שלהם?, באתר פרוגי, ‏22 באפריל 2021
↑   חי בגימל מהיכל התרבות | שלומי שבן מארח את אביב גפן, סרטון בערוץ "כאן גימל", באתר יוטיוב, 11 במרץ 2021
↑  5.5.1996, באתר "פזמונט"
↑  4.8.1996, באתר "פזמונט"
1 2  26.5.1996, באתר "פזמונט"
1 2  תשנ"ו, באתר "פזמונט"
↑  לפי ההערות בחוברת האלבום
סרגיי מוניה

סרגיי אלכסנדרוביץ' מוניה (ברוסית: Сергей Александрович Моня; נולד ב-15 באפריל 1983 בסראטוב, ברית המועצות) הוא כדורסלן רוסי המשחק עבור זניט סנקט פטרבורג ונבחרת רוסיה. גובהו 2.05 מטר. משחק בעמדת הקלע והסמול פורוורד.
קריירת מועדונים

מוניה החל את הקריירה המקצוענית בקבוצת הליגה הרוסית השנייה, חימיק אנגלס. לאחר חצי שנה, הוא עבר לאבטודור סראטוב ששיחקה אז בליגת העל הרוסית. במדי הקבוצה, ערך הופעות מרשימות וסיים את העונה עם ממוצעים של כ-14 נקודות וכ-4 כדורים חוזרים למשחק. עקב יכולת זאת, חתם בחימקי מוסקבה, אחת מקבוצות הפאר ברוסיה. עם זאת, מוניה מיעט לשחק ואף פעמים רבות לא נכלל בסגל המועדון.
בעקבות זאת, לאחר עונה אחת במדי חימקי חזר לקבוצתו לשעבר, אבטודור סראטוב. לאחר מכן, מוניה עבר לצסק"א מוסקבה, לאחר עונה מרשימה במדי אבטודור שכללה העפלה לחצי גמר הפלייאוף ולמקום הרביעי בליגה. מוניה שיחק עבור צסק"א במשך שלוש עונות והיה שותף לזכייתה בשלוש אליפויות רצופות, גביע רוסי אחד ולשלוש העפלות רצופות לפיינל פור היורוליג.
באוקטובר 2005, מוניה החל בקריירת NBA, לאחר שבקיץ 2004 נבחר על ידי הפורטלנד טרייל בלייזרס מהמקום ה-23 בסיבוב הראשון. מוניה מיעט לשחק ובפברואר 2006 הועבר בעסקה של שלוש קבוצות אל הסקרמנטו קינגס. למרות זאת, מוניה שיחק רק בשלושה משחקים ולבסוף שוחרר מסגל הקניגס ב-26 ביולי אותה שנה. לאחר מכן, חזר למדינת הולדתו, רוסיה, כשסיכם במדיה של דינמו מוסקבה.
במדיה של דינמו מוסקבה הפך מוניה לאחד השחקנים היותר מעורכים בקבוצה ולסגן-הקפטן במשך שלוש עונותיו במועדון. למרות, שבמשך זמן זה לא הוביל את המועדון לזכייה בתואר. בעונתו השלישית, מוניה, קבע ממוצעי שיא שקלע כ-12 נקודות והוריד 4.8 כדורים חוזרים.
ב-2010 חתם בחימקי מוסקבה וב-2011 זכה עם הקבוצה בליגה המאוחדת של VTB.
נבחרת לאומית

מוניה היה חבר בנבחרות הצעירות של רוסיה (עד 19 ועד 21) וכיום חבר בסגל הנבחרת הלאומית של רוסיה. מוניה שותף עם הנבחרת בזכייתה במדליית הזהב באליפות אירופה 2007.
סרדינאים

| סרדינאים |
| --- | --- |

מיון מדעי
ממלכה:: בעלי חיים
מערכה:: מיתרניים
על־מחלקה:: מקריני סנפיר
מחלקה:: מקריני סנפיר
על־סדרה:: Clupeomorpha
סדרה:: סרדינאים
שם מדעי
 Clupeiformes ‏גודריץ', 1909

סרדינאים (שם מדעי: Clupeiformes) היא סדרה של דג גרם ממחלקת מקריני סנפיר הנפוצים בעיקר בימים של צפון האוקיינוס האטלנטי והאוקיינוס השקט, בים הבלטי ובים התיכון. הדגים המוכרים ביותר הם הסרדין, המליח והעפיאן (אנשובי). זוהי הסדרה היחידה בקבוצה Clupeomorpha אך שבעבר השתייכו אליה סדרות נוספות כמו Ellimmichthyiformes, (בתוכה הסוג דיפלומיסטוס).
אלו הדגים החשובים ביותר למאכל אצל האדם ונוהלו אפילו מלחמות על שטחי הכינוס של דגים אלה. למעשה הם דגים קטנים יחסית אך מתקבצים בלהקות עצומות באזורים שונים בעולם כמו בצפון האוקיינוס האטלנטי וליד חופי דרום אפריקה. המוני הסרדינים מושכים אליהם טורפים רבים מדגים טורפים וכרישים ועד ללווייתנים גדולי-סנפיר ועופות ים.
דגים אלה בעלי קשקשים כסופים על גופם, ראש קטן ופה בעל מערכת לסינון פלנקטון שהוא מזונם העיקרי.
משפחות

דּוֹרַבִּיִּים (Chirocentridae)
סרדיניים (Clupeidae)
Denticipitidae
דוסמריים (Dussumieriidae)
עפיאניים (Engraulidae)
Pristigasteridae
Sundasalangidae
להקת דגי עפיאן אירופי.
עמק דובריס

| --- | --- |
אין תמונה חופשית
 מידע כללי
 סוג:  עמק 
 מיקום
 מיקום:  אזור הברית האנטארקטית 
 קואורדינטות:  80°00′00″S 155°28′01″E﻿ / ﻿80°S 155.467°E﻿ / -80; 155.467
  (למפת אנטארקטיקה מוגדלת) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומיעמק דובריס(למפת אנטארקטיקה רגילה) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומיעמק דובריס
 
עמק דוּבְּרִיס (באנגלית: Dubris Valley) הוא עמק צר שאינו מכוסה קרח בצפון רכס בריטניה שבאנטארקטיקה.
העמק מצוי מזרחית ובצמוד לרמת דאנום.
גובהו של העמק 1,802 מטרים מעל פני הים.
היסטוריה > מקור השם

שם המישור ניתן לו על ידי משלחת החקר הגאולוגית של אוניברסיטת ואיקאטו שבהמילטון, בניו זילנד, אשר חקרה את האזור בעונת המחקר 1979–1978, תחת מייקל סלבי.
בדומה לאתרים אחרים ברכס בריטניה, השם שניתן לאתר קשור להיסטוריה של בריטניה, ובייחוד לבריטניה הרומית. המקר קרוי על שמו של פלג בסמוך לדובר שבבריטניה (בדומה לאתרים רבים אחרים ברכס בריטניה שנקראים על שם אתרים בבריטניה הרומית).
הערות שוליים

1 2 3 4 5  מידע גאוגרפי והיסטורי
↑  עמק דובריס באתר הגאזט האנטארקטי הרשמי של ממשלת ניו זילנד
↑  מידע גאוגרפי
| אתרים ברכס בריטניה |
| --- | --- | --- |
| הרים | אדמס • אולדריץ' • אופרוס • אסקין • ביל • באנה • בורווזקי • ג'ייקובס • דארטמות' • דגאלאן • דול • דריק • הייבן • הנדרסון • וורד • טרנסטייל • לוסיה • מקלינטוק • סאבורו • סטרנברג • פריצ'רד • קאסאטלי • קריסק • ראמג' • רנד |  |
| רכסי הרים | אונום • אייסנהאואר • באנה • דאנום • דאסקי (רכס) • מגניס • נברסקה • סברינה • פונטס |  |
| מצוקים | בנסון • דאסקי (מדף סלע) • כהן • פורבס |  |
| עמקים | אבוס • אונום • איטונה • איסקה • ביברה • בלום • דובריס • טאמארוס • טיסוביס • לינדום • למאניס • מגניס • מטאריס • סברינה |  |
| מישורים | מישור ואנטייג' • וולדריפ • וורברטון • ונטה |  |
| קרחונים | הוריהאן • יאנסי • מקרו • סנט • פקהאם • ראגוצקי |  |
| נונאטאקים | דארנל • וסטהייבן • טאייק • מארטי • שלושת הנונאטאקים |  |
| מפלי קרח | ברייר • ראגוצקי |  |
עונת 1983/1984 בגביע קוראץ'

| --- | --- |
 תאריך התחלה:  28 בספטמבר 1983
 תאריך סיום:  15 במרץ 1984
 מספר משתתפות:  34 
 זוכה:  צרפת פו אורטז (זכייה ראשונה)
 סגנית:  יוגוסלביה הכוכב האדום בלגרד
 → 1982/19831984/1985 ←
 
עונת 1983/1984 בגביע קוראץ' הייתה המהדורה ה-13 של תחרות פיב"א לקבוצות כדורסל אירופיות, שנערכה בין 28 בספטמבר 1983 ל-15 במרץ 1984.
פו אורטז מצרפת ניצחה בגמר את הכוכב האדום בלגרד מיוגוסלביה וזכתה בטורניר בפעם הראשונה.
סיבוב ראשון

| קבוצה א' | תוצאה | קבוצה ב' | סיבוב ראשון | סיבוב שני |
| --- | --- | --- | --- | --- |
| מערב גרמניה אוסנבריק | 177–158 | יוון היראקליס | 90–63 | 87–95 |
| יוון א.א.ק. אתונה | 220–153 | לוקסמבורג סולובר | 114–72 | 106–81 |
| הונגריה (1957–1989) צ'פל | 167–194 | טורקיה אג'זאג'יבאשי | 90–95 | 77–99 |
| בולגריה (1971–1990) ספרטק פלבן | 164–158 | טורקיה בשיקטאש | 99–80 | 65–78 |
| איטליה יובקזרטה באסקט | 245–142 | סקוטלנד סונקס פלקירק | 138–62 | 107–80 |
סיבוב שני

| קבוצה א' | תוצאה | קבוצה ב' | סיבוב ראשון | סיבוב שני |
| --- | --- | --- | --- | --- |
| מערב גרמניה אוסנבריק | 136–159 | אנגליה קריסטל פאלאס | 76–101 | 60–58 |
| יוון א.א.ק. אתונה | 144–158 | צרפת פו אורטז | 83–77 | 61–81 |
| טורקיה אג'זאג'יבאשי | 155–151 | יוגוסלביה פרטיזן בלגרד | 93–72 | 62–79 |
| בלגיה מרימבורג | 151–159 | צרפת אולימפיק אנטיב | 82–83 | 69–76 |
| בולגריה (1971–1990) ספרטק פלבן | 136–157 | איטליה פלקנסטרו טריאסטה | 71–74 | 65–83 |
| בלגיה ורוויה-פפינסטר | 162–184 | יוגוסלביה הכוכב האדום בלגרד | 89–95 | 73–89 |
| טורקיה א.ט.א. איסטנבול | 0–4 | צרפת אספו טור | 0–2 | 0–2 |
| יוון אולימפיאקוס | 0–4 | ספרד סרגוסה | 0–2 | 0–2 |
| יוגוסלביה ק.ק. זאדאר | 199–159 | בלגיה סטנדרד לייז' | 104–81 | 95–78 |
| בלגיה ארסכוט | 184–187 | יוון פאוק סלוניקי | 87–74 | 97–113 |
| ישראל הפועל רמת גן | 169–180 | איטליה יובקזרטה באסקט | 103–72 | 66–108 |
| רומניה (1965–1989) ראפיד בוקרשט | 145–171 | ישראל מכבי רמת גן | 71–79 | 74–92 |
| קפריסין קראבנוס | 111–214 | איטליה רייר ונציה | 48–108 | 63–106 |
1 2  א.ט.א. איסטנבול ואולימפיאקוס פרשו לפני פתיחת התחרות ולכן נרשם לחובתן הפסד טכני 0–2 בשני המשחקים
שלב הבתים

שלב הבתים נערך בארבעה בתים בני ארבע קבוצות, והקבוצה במקום הראשון בכל בית העפילה לחצי הגמר.
שיבנקה שיבניק, פלקנסטרו וארזה ולה-מאן סארת העפילו אוטומטית לשלב זה.
חצי גמר

| קבוצה א' | תוצאה | קבוצה ב' | סיבוב ראשון | סיבוב שני |
| --- | --- | --- | --- | --- |
| צרפת פו אורטז | 144–139 | צרפת אולימפיק אנטיב | 75–68 | 69–71 |
| יוגוסלביה הכוכב האדום בלגרד | 217–208 | ספרד סרגוסה | 130–100 | 87–108 |
גמר

| 0 | 1 | 2 | 3 | 4 |
| --- | --- | --- | --- | --- |
| 15 במרץ 1984 | צרפת פו אורטז | 97–73 | יוגוסלביה הכוכב האדום בלגרד | סטאד פייר דה קוברטן, פריז, צרפת |
|  | מובילים לפי קטגוריה: | מובילים לפי קטגוריה: | מובילים לפי קטגוריה: |  |
|  | ג'ון מקולו (29) | (סיקור) | סלובודן ניקוליץ' (22) |  |
ישראל בתחרות

מכבי רמת גן והפועל רמת גן, שסיימו במקום השני והשלישי בהתאמה בעונת 1982/1983 בליגה הלאומית בכדורסל, ייצגו את ישראל בתחרות.
מכבי רמת גן הוגרלה בסיבוב השני מול ראפיד בוקרשט וניצחה 171–145 (79–71 בבוקרשט ו-92–74 ברמת גן), ובשלב הבתים הודחה לאחר שסיימה במקום השני בבית עם רייר ונציה (ניצחון 98–81 בבית והפסד 77–103 בחוץ), קריסטל פאלאס (ניצחונות 75–73 בבית ו-78–77 בחוץ) ואולימפיק אנטיב (ניצחון 95–84 בבית ו-79–80 בחוץ).
הפועל רמת גן הודחה בסיבוב השני על ידי יובקזרטה באסקט לאחר שהפסידה 169–180 (ניצחון 103–72 ברמת גן והפסד 66–108 בקזרטה).
סרדין אירופי

| סרדין אירופי |
| --- | --- |
 
מצב שימור
 conservation status: least concern ללא חשש (LC)‏
מיון מדעי
ממלכה:: בעלי חיים
מערכה:: מיתרניים
על־מחלקה:: מקריני סנפיר
מחלקה:: מקריני סנפיר
סדרה:: סרדינאים
משפחה:: סרדיניים
סוג:: סרדין
מין:: סרדין אירופי
שם מדעי
 Sardina pilchardus ‏וולבאום, 1792

סרדין אירופי או סַרְדִּין צְפוֹנִי (שם מדעי: Sardina pilchardus) הוא מין דג יחידי בסוגו ממשפחת הסרדיניים (Clupeidae), משפחה של דגים שמנוניים[דרושה הבהרה] הכוללת בתוכה גם את הסוג הרינג. המונח הקולינארי "סרדין" משמש לתיאור מינים שונים של דגי מאכל, המשתנים ממקום למקום. הסרדין היה לאחד מהמזונות הראשונים אשר אוחסנו בקופסאות שימורים. את שמם קיבלו הדגים מהאי סרדיניה שבים התיכון, אשר חופיו שפעו בעבר בדגים אלו. הפופולריות הרבה של הסרדינים הביאה לדיג יתר, עד כי מספריהם בימות העולם התדלדלו מאוד.
ערכים תזונתיים

הדג הקטן עשיר בחומרים מזינים - חלבונים, סידן, חומצות שומניות חשובות, זרחן, ברזל, אשלגן, ויטמין B6, ניאצין וקו-אנזים Q10.
סרדינים מסרדיניה בשוק של קליארי
הערות שוליים

↑  סרדין אירופי באתר הרשימה האדומה של IUCN
| --- | --- |
בקרת זהויות :  NDL: 00564331 
ערך זה הוא קצרמרבנושא דגים. אתם מוזמנים לתרום לוויקיפדיה ו.
עמק גרנט

| --- | --- |
אין תמונה חופשית
 מידע כללי
 סוג:  עמק 
 מיקום
 מיקום:  אזור הברית האנטארקטית 
 קואורדינטות:  79°58′00″S 156°25′01″E﻿ / ﻿79.9667°S 156.417°E﻿ / -79.9667; 156.417
  (למפת אנטארקטיקה מוגדלת) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומיעמק גרנט(למפת אנטארקטיקה רגילה) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומיעמק גרנט
 
עמק גרנט (באנגלית: Grant Valley) הוא עמק בהרי דרווין, בארץ אואטס שבאנטארקטיקה.
העמק ממוקם בין רמת קומיוניקיישן, להר אש.
אונת קרח היוצאת מקרחון הת'רטון חוסמת את פתחו של העמק.
גובהו של העמק 1,127 מטרים מעל פני הים.
היסטוריה > מקור השם

העמק נקרא על שמו של בטי קתרין גרנט (Bettie Kathryn Grant), שהייתה אחראית מערכות המידע בתחנת הקוטב הדרומי. גרנט שהתה באנטארקטיקה במשך 11 תקופות שירות (בין 1990 ו-2001), מהן עשר בתחנת הקוטב הדרומי. גרנט שהתה בעונת החורף האנטארקטי בתחנת הקוטב הדרומי בשנת 1993.
לקריאה נוספת

• Webster-Brown, J., Gall, M., Gibson, J., Wood, S., & Hawes, I. (2010), , Antarctic Science, 22(6), 646-661. doi:10.1017/S0954102010000787
הערות שוליים

1 2 3 4 5 6  מידע גאוגרפי והיסטורי
↑  מידע גאוגרפי
| אתרים בהרי דרווין |
| --- | --- | --- |
| הרים | אליס • אש • פרידמן |  |
| רכסים ורמות | האסקל • טנטאקל • לינדסטרום • מידנייט • סמית' • קולוסיאום • קומיוניקיישן • קנט |  |
| גבעות | מטאוריט • ריצ'רדסון |  |
| מדרונות | אקסס |  |
| מצוקים | ג'אנקשן • דנקן • סלע טת'ר • קולוסאום |  |
| עמקים | אקסודוס • ארנת איילנד • גרנט • הייל • ולמן • מאצ'מור • מקקי • קוננט |  |
| מישורים | מישור ונטייג' |  |
| קרחונים | אוברטרן • אקסודוס • גרין • דרווין • הת'רטון • מקלירי |  |
| נונאטאקים | מייסון |  |
| מפלי קרח | סירקל • פרבל |  |
| קרקסים קרחוניים | קורל |  |